Skol er-maez

Skol er-maez 

  Istor 
Er bloavezhioù 1950 e oa bet ijinet an doare-se gant Ella Flateau, ur bedagogourez eus Danmark. Leun-chouk e oa ar skolioù e Danmark d’ar mare-se. Gant ar skolioù er-maez e oa posupl kreskiñ an niver a skolidi. C’hoari er-maez, mont er c’hoadoù, krapat er gwez, sellet ouzh an natur… zo ezhommoù important tre evit ar vugale, hervez Ella Flateau.

  Petra eo ? 
En natur e c’hell ar gelennerien ober kalz traoù gant ar skolidi. podcast RKB Skol er-maez

Kalz gerioù zo evit komz diwar-benn an dra-se : « deskadurezh er maez », « Klas er-maez », « Klas natur », «Skol er c’hoadoù »… hervez c’hoant ar skolaer.

Mont er-maez eo ar pal : deskiñ traoù e-kreiz an natur zo interesant evit ar vugaleSturlevr "Ecole du dehors"  :

Deskiñ traoù diwar-benn ar vevoniezh, an douarouriezh, an ekologiezh…zo plijus pa’z eer e darempred gant an endro. Ober ur gentel ordinal (matematikoù, galleg …)  zo posupl ivez .

Evit ar vugale eo interesant mont er-maezAkademiezh Pariz - "Faire classe dehors"  evit :

- dizoleiñ o endro, deskiñ traoù nevez diwar-benn an natur : sellout ouzh ar gwez hag ar bleunioù, arvestiñ ouzh al loened…

- kompren gwelloc’h cheñchamant an natur : nevezamzer, hañv, diskar-amzer, goañv ; an amzer ; an temperadur

- bezañ asambles en ul lec’h all, sevel liammoù nevez,

- En em santout gwelloc’h en o c’horf, en o fenn, bezañ siouloc’h,

- kreskiñ ar fiziañs enno,

- deskiñ gant o femp skiant : aesoc’h e vez an deskiñ, gwelloc’h e vez evit ar vemor

- ouzhpenn-se, nebeutoc’h a gleñvedoù a vez gant ar vugale o vont er-maez alies

  Evit kregiñ : 
- Mont er-maez e-kichen ar skol zo mat ! Mont pelloc’h n’eo ket ret ! Marteze ez eus ul liorzh publik, ur c’hoadig, pe marteze ez eus gwez ha bleunioù en ho porzh-skol !

- An dilhad : « N’eus ket amzer fall met dilhad fall hepken !Tro-lavar deus broioù an Norzh  » ! Evit bezañ mat eo ret d’ar vugale kemer dilhad a-zoare !

- Krogit gant an abadennoù a oarit : aesoc’h e vo deoc’h rak ober klas er-maez zo un nevezinti dija !

- Kaozeit gant ho kenseurted, gant kerent ar skol ha gant an Deskadurezh stad evit kinnig ho raktres

- Bezit distegn : Pouezus eo bezañ laouen gant ar skolidi !